Olayemi Ogunwole

Ọláyẹmí Ògúnwọlé  jẹ́ gbajúgbajà pẹ̀lú orúkọ oníṣẹ́ rẹ̀ (Honey Pot) lórí èrò àsọ̀rọ̀-mágbèsì àti èrọ amóhùn-máwòrán TVC Communications ní ìpínlẹ̀ Èkó.

 Ètò ẹ̀kọ́ rẹ̀ 
Oníṣẹ́ (Honey Pot) kẹ́kọ̀ọ́ gboyè nínú èdè Gẹ̀ẹ́sì nílé ẹ̀kọ́ àgbà Ilé Ifẹ̀ Ọbáfẹ́mi Awólọ́wọ̀ University, Nàìjíríà.

 Iṣẹ́ rẹ̀ 

 Ìbẹ̀rẹ̀ iṣẹ́ ìròyìn rẹ̀ 
Ọláyẹmí bèrè iṣẹ́ ìròyìn rẹ̀ gẹ́gẹ́ bí akẹ́kọ̀ọ́ lásìkò ìkẹ́kọ̀ọ́ rẹ̀ ní OAU, Ilé-Ifẹ̀ gẹ́gẹ́ bí olùgbàlejò lórí ẹ̀rọ amóhùn-máwòrán NTA ti Ilé-Ifẹ̀ níbi tí ó tí ń darí ètò tí ó ń jẹ́ Fact Finding with Yemi. Ó tún jẹ́ ọ̀kan lára àjọ Orientation Broadcasting Service (OBS) nigba tí ó ń ṣe Àgùnbánirọ̀ National Youth Service Corps rẹ̀ ní ìpínlẹ̀ Anambra, Nàìjíríà.

Lẹ́yìn tí ó parí Àgùnbánirọ̀ (NYSC), ó tè síwájú láti ṣe agbátẹrù  Bísí Ọlátilọ Show (BOS). Ó tún lọ sí ilé èkọ́ FRCN láti kẹ́kọ̀ọ́ síwájú si. Ó tún ṣiṣẹ́ ní ilé iṣẹ́ ìgbóhùn-sáfẹ́fẹ́ Rock City 101.9 FM, ní Abẹ́òkúta, níbi tí ó tí ṣètò Rock Game tí ó sì tún jẹ́ aka ìròyìn.  Ó sì tún ṣiṣẹ́ ní Star 101.5 FM, níbi tí ó ti ṣ̀ètò Midday Belt tí ó sì tún ka ìròyìn ojoojúmọ́, ṣáájú kí ó tó ta àtapò sí ilé iṣẹ́ ìgbóhùn-sáfẹ́fẹ́ Rainbow 94.1 FM, níbi tí ó ti jẹ́ ọ̀gá àgbà àwọn elétò ní ilé iṣẹ́ ìgbóhùn-sáfẹ́fẹ́ Max FM  tí ó ń jẹ́ (Radio Continental) tẹ́lẹ̀.

 Àwọn iṣẹ́ rẹ̀ mìíràn 
Yàtọ̀ sí iṣẹ́ ìgbóhùn-sáfẹ́fẹ́,ó tún ti ṣe ìpolówó ọjà fún  Harpic, First Monie ti First Bank àti àwọn ilé iṣẹ́ ọlọ́jà mìíràn. Òun àti Ruggedman ni ó ṣagbá-tẹrù ìgbàlejò àmì ẹ̀yẹ ayẹyẹ City People Music Awards ní ọdún 2017.

 Àwọn àmì ẹyẹ fún ìdánimọ̀ 
Wọ́n fun ní àmì ìdánimọ̀ àtàtà Special Recognition Award fún iṣẹ́ ribi-ribi àti ipa mále gbàgbé rẹ̀ nínú iṣẹ́ ìjábọ̀ ìdárayá lórí àmóhùn-máwòrán pàá pàá jùlọ City People ní ọduń 2016.

 Àwọn Ìtọ́kasí 

Ẹ̀ka:Àwọn ènìyàn alààyè